Վիկտոր Արսլանով

Վիկտոր Արսլանով (, ), արվեստագիտության դոկտոր, պրոֆեսոր (1995), Ռուսաստանի գեղարվեստի ակադեմիայի առաջատար գիտաշխատող։

Կենսագրություն 
1971 թվականին ավարտել է Իվանովոյի պետական համալսարանի պատմության և բանասիրության ֆակուլտետը, դրանից հետո նույն համալսարանի փիլիսոփայության բաժնի ասպիրանտուրան։

1974 թվականից դասավանդել է Իվանովոյի պետական համալսարանում (օգնական, փիլիսփայական բաժանմունքի ավագ դասախոս)։

1978 թվականից ապրում է Մոսկվայում։ Աշխատել է որպես ԽՍՀՄ Գիտությունների ակադեմիայի կերպարվեստի տեսության և պատմության գիտահետազոտական ինստիտուտի ավագ գիտաշխատող, առաջատար գիտաշխատող և տեսության բաժնի վարիչ։

1995 թվականին նրան տրվել է արվեստի պատմության և տեսության ամբիոնի պրոֆեսորի կոչում։

2008 թվականին ի թիվս այլ շատ գիտնականների` բաց նամակ է հղել Ռուսաստանի նախագահին` դպրոցում «Ուղղափառ մշակույթի հիմունքները» առարկայի դասավանդման դեմ։

Գիտական գործունեություն 
1976 թվականին պաշտպանել է թեկնածուական (ԽՍՀՄ ԳԱ Սոցիոլոգիայի ինստիտուտի Գիտական խորհրդում), իսկ 1991 թվականին` դոկտորական թեզը (Ռուսաստանի Գիտությունների ակադեմիայի Գիտական խորհրդում)։

Գիտական աշխատությունների և լրագրողական հոդվածների հեղինակ է, որոնք հրատարակվել են «Փիլիսոփայական հարցեր», «Գրականության հարցեր», «Նոր գրական հանդես», «Արվեստ», «ԽՍՀՄ-ի դեկորատիվ արվեստ», «Արվեստագիտություն», «Նկարիչ», «Հոկտեմբեր», «Տնտեսագիտական գիտություններ», «20-րդ դար և աշխարհ» և այլ ամսագրերում, ինչպես նաև` Հունգարիայում, Գերմանիայում և Չինաստանում (2017 թվականին չինարեն է թարգմանվել Շանհայում տպագրվել է «Արվեստի մահվան մասին լեգենդ» գիրքը)։

Վերակառուցման ժամանակ և հետագայում ժողովրդավարության դիրքերից քննադատել է ազատական տնտեսական բարեփոխումները (հոդվածներ է հրապարակել «20-րդ դար և աշխարհ» /1989, №1/, «Հոկտեմբեր» /1990, №12 /, «Տնտեսագիտական գիտություններ» /1991, №1-2/, «Նեզավիսիմայա գազետա» /1991 թվականից հետո/, ելույթներ է ունեցել «Ազատության» ռադիոկայանով)` ապացուցելով, որ նրանք ճանապարհ են հարթում «գանգստերական կապիտալիզմի» համար։

Եղել է Մ. Լիֆշիցի աշակերտը, որի հետ ծանոթացել է 1968 թվականին։ 1978 թվականից աշխատել է ԽՍՀՄ Գեղարվեստի ակադեմիայի գիտահետազոտական ինստիտուտի գեղագիտական գիտությունների պատմության բաժնում, որը ղեկավարվում էր Լիֆշիցի կողմից։ Լիֆշիցի մահից (1983 թվական), այնուհետև` նրա այրու` Լ. Ռեյնգարդտի մահից հետո (1994 թվական) աշխատել է Միխայել Լիֆշիցի ծավալուն փիլիսոփայական արխիվի նյութերի վրա, ինչի արդյունքում կազմվել և հրատարակվել են Լիֆշիցի` «Երկխոսություն Է. Իլենկովի հետ» (2003), «Ի՞նչ է դասականը» (2004), «Ինչո՞ւ ես մոդեռնիստ չեմ» (2009), «Բավական է։ Ի պաշտպանություն սովորական մարքսիզմի» (2012), «Դոստոևսկու խնդիրը (Զրույց սատանայի հետ)» (2013) և այլ գրքեր (այս պահի դրությամբ` 12 գիրք)։ 2010 թվականին Վ. Արսլանովի խմբագրությամբ ՌԳԱ փիլիսոփայության ինստիտուտը հրատարակել է Լիֆշիցի մասին «Մ. Լիֆշից» գիրքը։

Վարում է «Մ. Լիֆշիցի արխիվը» փիլիսոփայական սեմինարը ՌԳԱ արխիվում։

Փիլիսոփայության ոլորտում պաշտպանում է Միխայել Լիֆշիցի գաղափարները, որոնք բանավիճում են նեոկանտականության և նեոմարքսիզմի հետ:Պաշտպանում է «բարձր ռեալիզմը» և դասականությունը` ի հակադրություն մեր օրերի «ինտեգրալային մոդեռնիզմի»։

Ընտրված աշխատանքներ 
 
 
 
 
 
 
 
 
 
 Арсланов В. Г. Теория и история искусствознания. Античность. Средние века. Возрождение, — М.: Академический проект; Культура, 2015. – 436 с. – (Концепции).
 Арсланов В. Г. Теория и история искусствознания. Просвещение. Ф. Шеллинг и Г. Гегель, — М.: Академический проект; Культура, 2015. – 435 с. – (Концепции).
 Арсланов В. Г. Теория и история искусствознания. ХХ век. Формальная школа, — М.: Академический проект; Культура, 2015. – 344 с. – (Концепции).
 Арсланов В. Г. Теория и история искусствознания. ХХ век. Духовно-исторический метод. Социология искусства. Иконология, — М.: Академический проект; Культура, 2015. – 275 с. – (Концепции).
 Арсланов В. Г. Теория и история искусствознания. ХХ век. Постмодернизм, -- М.: Академический проект; Культура, 2015. – 287 с. – (Концепции).
 Арсланов В.Г. Сущее и Ничто. Постмодернизм и «Tertium datur» русской культуры ХХ века. -- СПб .: Наука, 2015. – 639 с.  – (Серия «Слово о сущем»).

Ծանոթագրություններ

Արտաքին հղումներ 
 

Ռուս արվեստաբաններ
Արվեստագիտության դոկտորներ
Ռուս գիտնականներ